แม่มีตุ่มตามหลังนิ้วมือ เป็นตุ่มแข็งๆ หยาบๆ หลายตุ่มและมีอาการคันด้วย ไม่ทราบว่าเป็นโรคอะไร แล้วมีวิธีรักษาไหมคะ ปล.แม่เคยไปหา บอกว่าเป็นผิวหนังอักเสบ ได้ยากินกับยามาทา แต่ก็ไม่ดีขึ้นเลยค่ะ
สวัสดีค่ะ ตุ่มแข็งๆหลายตุ่มตามหลังนิ้วมือดังกล่าวมา อาจจะเกิดจาก ตุ่มแข็งตามหลังการอักเสบนานๆเช่นผื่นผิวหนังอักเสบ จากภูมิแพ้หรือการแพ้สารสัมผัสใดๆที่มาโดนบริเวณมือ ตุ่มจากการถูกแมลงกัดต่อเนื่อง อาจเป็นไตแข็งๆขึ้นมา โรคตุ่มแข็งคันเรื้อรัง เป็นต้นซึ่งนอกจากการกินและทายาแล้ว การปรับพฤติกรรมด้วยก็สำคัญมาก สำคัญคือต้องไม่ไปเกาหรือถูบ่อยๆ เพราะการไปเกาและถูบ่อยๆอีกอาจจะกระตุ้นให้ตุ่มนั้นแข็งและหนามากขึ้นได้แนะนำการใช้ยาตามแพทย์สั่งต่อเนื่อง ถ้ายังไม่ดีขึ้น ควรกลับไปพบแพทย์ที่เคยดูแลอยู่เดิมเพื่อประเมินอาการซ้ำ และอาจมีการปรับเพิ่มยาตามความเหมาะสม